
ΑΠΟΦΑΣΕΙ Σ 

Αριθ. οικ. 12500 (1) 

Έγκριση του ΟΕΥ του ΔΟ.Κ.ΜΕ. Δήμου Πεταλούδων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψιν: 

1. Τις διατάξεις του άρθρου 12 του Ν. 1188/81 όπως 
αντικαταστάθηκε με το άρθρο 26 του Ν. 1832/89 και την 
παράγραφο 5 του άρθρου 8 του Ν. 2307/95. 

2. Τις διατάξεις του άρθρου 8 παράγραφος 58 του Ν. 
2307/95. 

3. Τις διατάξεις του Ν. 1586/86 και του Ν. 2190/94. 

4. Τις διατάξεις του Π.Δ. 37.1/1987 και του Π.Δ. 22/1990 

5. Τις όμοιες του Ν. 2081/92 όπως τροποποιήθηκε με το 
άρθρο 1 του Ν. 2469/97. 

6. Την αριθμ. 4699/Β'/29.8.97 (ΦΕΚ 891/τ.Β/9.10.97) 
απόφαση Γενικού Γραμματέα Περιφέρειας Νοτίου Αιγαί¬ 
ου «Περί μεταβίβασης δικαιώματος υπογραφής στους 
Προϊσταμένους Δ/νσεων και Τμημάτων της Γενικής 
Δ/νσης της Περιφέρειας στο Νομό Δωδ/σου». 

7. Την αριθμ. 148/2000 απόφαση Δημοτικού Συμβουλί¬ 
ου Πεταλούδων. 

8. Την αριθμ. 34/2000 απόφαση Διοικητικού Συμβουλίου 
ΔΟ.Κ.ΜΕ. Δήμου Πεταλούδων, αποφασίζουμε: 

Εγκρίνουμε την κατάρτιση και ψήφιση του ΟΕΥ του 
ΔΟ.Κ.ΜΕ. Δήμου Πεταλούδων ως εξής: 

Άρθρο 1 

Η διοικητική διάρθρωση του Οργανισμού συγκροτείται 
ως εξής: 


1. Διοίκηση 

2. Κοινωνικό τμήμα 

3. Τμήμα Υγείας-Πρόνοιας 

4. Τμήμα οικονομικών και προμηθειών 

5. Τμήμα Προγραμματισμού 

Άρθρο 2 

1. Διοίκηση 

α) Γραμματεία 

2. Κοινωνικό τμήμα 

α) Γ ραφείο Παιδικής και βρεφικής ηλικίας 
β) Γ ραφείο Ισότητας, μειονοτήτων, ΑΜΕΑ 
γ) Γ ραφείο οικογένειας 
δ) Γ ραφείο 3ης ηλικίας 

ε) Γ ραφείο ανάπτυξης ανθρώπινου δυναμικού 

3. Τμήμα Υγείας-Πρόνοιας 

α) Γ ραφείο α'βάθμιας φροντίδας Υγείας 
β) Γ ραφείο στήριξης αναξιοπαθούντων 

4. Τμήμα οικονομικών και προμηθειών 

5. Τμήμα Προγραμματισμού 

α) Γ ραφείο έρευνας, τεκμηρίωσης και υλοποίησης προ¬ 
γραμμάτων 

β) Γ ραφείο Πολιτικής Σχεδίασης Εκτάκτων Αναγκών 
Άρθρο 3 

Η οργανική σύνθεση και κατάταξη των θέσεων του προ¬ 
σωπικού του Οργανισμού κάθε κατηγορίας σε κλάδους 
και ο καθορισμός των κατά κλάδο ειδικών τυπικών προ¬ 
σόντων διορισμού, προσδιορίζονται ως κατωτέρω: 

1. ΚΑΤΗΓΟΡΙΑ ΠΕ 
α) Κλάδος ΠΕ 1 Διοικητικός 

Τρεις (3) θέσεις με βαθμούς Δ-Α. Προσόν διορισμού 
στον εισαγωγικό βαθμό ορίζεται πτυχίο ή δίπλωμα Νομι¬ 
κής ή Πολιτικών ή Οικονομικών επιστημών ή Κοινωνιολο- 
γίας ή Διοίκησης Επιχειρήσεων Α. Ε. I. της ημεδαπής ή πτυ¬ 
χίο ή δίπλωμα του οικονομικού Πανεπιστημίου Αθηνών ή 
του Παντείου Πανεπιστημίου κοινωνικών και πολιτικών 
επιστημών ή του Πανεπιστημίου Πειραιώς ή Ανωτάτης 
Βιομηχανικής Σχολής Θεσσαλονίκης της ημεδαπής ή ισό¬ 
τιμο, αντίστοιχης ειδικότητας, σχολώντης αλλοδαπής. Ει¬ 
δικά για τη στελέχωση του τμήματος Προγραμματισμού 
ορίζεται ως ιδιαίτερο προσόν, η άριστη γνώση Αγγλικής, 
Γαλλικής ή Γερμανικής γλώσσας, που αποδεικνύεται με 
κατοχή αντιστοίχου τίτλου επαγγελματικής επάρκειας. 

β) Κλάδος ΠΕ 15 Ιατρών 

Τρεις (3) θέσεις με βαθμό Δ-Α. Προσόν διορισμού στον 
εισαγωγικό βαθμό ορίζεται το ομώνυμο πτυχίο ή δίπλωμα 
Α.Ε.Ι. της ημεδαπής ή ισότιμο αντίστοιχης ειδικότητας 
σχολών, της αλλοδαπής. 

Ειδικότητες ορίζονται: 1. Γενική Ιατρική, 2. Παιδοψυχο- 
λογία, 3. Ψυχολογία. 

γ) Κλάδος ΠΕ 10 Διδασκάλων-Νηπιαγωγών 
Έξι (6) θέσεις με βαθμό Δ-Α. Προσόν διορισμού στον ει¬ 
σαγωγικό βαθμό ορίζεται το ομώνυμο πτυχίο ή δίπλωμα 
Α.Ε.Ι. της ημεδαπής. 

2. ΚΑΤΗΓΟΡΙΑΤΕ 

α) Κλάδος ΤΕ 2 Κοινωνικών λειτουργών 
Πέντε (5) θέσεις με βαθμό Δ-Α. Προσόν διορισμού στον 
εισαγωγικό βαθμό ορίζεται το ομώνυμο ή αντίστοιχο πτυ¬ 
χίο ή δίπλωμα Τ.Ε.Ι. της ημεδαπής ή ισοτίμου τίτλου σχο¬ 
λών της ημεδαπής ή αλλοδαπής ή ΚΑΤΕΕ ή ισοτίμων σχο- 
λώντης ημεδαπής ή αλλοδαπής και άδεια άσκησης επαγ¬ 
γέλματος. 

β) Κλάδος ΤΕ 10 Φυσιοθεραπευτών 
Δύο (2) θέσεις με βαθμό Δ-Α. Προσόν διορισμού στον ει¬ 
σαγωγικό βαθμό ορίζεται το ομώνυμο πτυχίο ή δίπλωμα 
Τ.Ε.Ι. της ημεδαπής ή ισότιμο αντίστοιχης ειδικότητας 
σχολών, της αλλοδαπής 
γ) Κλάδος ΤΕ 16 Βρεφονηπιοκόμων 
Τέσσερις (4) θέσεις με βαθμό Δ-Α. Προσόν διορισμού 
στον εισαγωγικό βαθμό ορίζεται το ομώνυμο πτυχίο ή δί¬ 
πλωμα Τ.Ε.Ι. της ημεδαπής ή ισότιμο αντίστοιχης ειδικό¬ 
τητας σχολών, της αλλοδαπής, 
δ) Κλάδος ΤΕ 8 Νοσηλευτριών 

Τρεις (3) θέσεις με βαθμό Δ-Α. Προσόν διορισμού στον 
εισαγωγικό βαθμό ορίζεται το ομώνυμο πτυχίο ή δίπλωμα 
Τ.Ε.Ι. της ημεδαπής ή ισότιμο αντίστοιχης ειδικότητας 
σχολών, της αλλοδαπής, 
ε) Κλάδος ΤΕ 6 Επισκεπτριών Υγείας 
Τρεις (3) θέσεις με βαθμό Δ-Α. Προσόν διορισμού στον 
εισαγωγικό βαθμό ορίζεται το ομώνυμο πτυχίο ή δίπλωμα 
Τ.Ε.Ι. της ημεδαπής ή ισότιμο αντίστοιχης ειδικότητας 
σχολών, της αλλοδαπής, 
στ) Κλάδος ΤΕ 17 Διοικητικού Λογιστών 
Μία (1) θέση με βαθμό Δ-Α. Προσόν διορισμού στον ει¬ 
σαγωγικό βαθμό ορίζεται το ομώνυμο πτυχίο ή δίπλωμα 
Τ.Ε.Ι. της ημεδαπής ή ισότιμο αντίστοιχης ειδικότητας 
σχολών, της αλλοδαπής, 
ζ) Κλάδος ΤΕ 18 Εργοθεραπευτών 
Δύο (2) θέσεις με βαθμό Δ-Α. Προσόν διορισμού στον ει¬ 
σαγωγικό βαθμό ορίζεται το ομώνυμο πτυχίο ή δίπλωμα 
Τ.Ε.Ι. της ημεδαπής ή ισότιμο αντίστοιχης ειδικότητας 
σχολών, της αλλοδαπής. 

3. ΚΑΤΗΓΟΡΙΑ ΔΕ 

α) Κλάδος ΔΕ 29 Οδηγών 

Δύο (2) θέσεις με βαθμό Δ-Α. Προσόν διορισμού στον ει¬ 
σαγωγικό βαθμό ορίζεται η άδεια οδήγησης τουλάχιστον 
Δ’ κατηγορίας, 
β) Κλάδος ΔΕ 1 Διοικητικών 

Πέντε (5) θέσεις με βαθμό Δ-Α. Προσόν διορισμού στον 
εισαγωγικό βαθμό ορίζεται ο απολυτήριος τίτλος κλάδων 
ή τμημάτων διοικητικών υπηρεσιών-γραμματέων ή οικο¬ 
νομίας ενιαίου πολυκλαδικού λυκείου ή τμημάτων υπαλ¬ 
λήλων γραφείου (διοίκησης) ή υπαλλήλων λογιστηρίου 


τεχνικού ή επαγγελματικού λυκείου ή τεχνικού-επαγγελ- 
ματικού λυκείου ή κλάδου διοικητικών υπηρεσιών-γραμ- 
ματέων ή κλάδου οικονομίας ενιαίου πολυκλαδικού λυ¬ 
κείου ή απολυτηρίου γενικού λυκείου. Ως πρόσθετο προ¬ 
σόν ορίζεται η άριστη γνώση επεξεργασίας κειμένου σε 
Η/Υ και γενικότερα η εξοικείωση στην χρήση των Η/Υ. Ει¬ 
δικότερα για τη στελέχωση του Οικονομικού τμήματος 
ορίζεται ως ιδιαίτερο προσόν ο απολυτήριος τίτλος Τε¬ 
χνικού Επαγγελματικού Λυκείου τμήματος υπαλλήλων 
λογιστηρίου ή αντίστοιχος τίτλος Ινστιτούτου Επαγγελ¬ 
ματικής Κατάρτισης. 

γ) Κλάδος ΔΕ 7 Βοηθών νοσοκόμων 

Δύο (2) θέσεις με βαθμό Δ-Α. Προσόν διορισμού στον 
εισαγωγικό βαθμό ορίζεται ο απολυτήριος τίτλος τμημά¬ 
των νοσηλευτικής ενιαίου πολυκλαδικού λυκείου. 

4. ΚΑΤΗΓΟΡΙΑ ΥΕ 

α) Κλάδος ΥΕ 16 Προσωπικού καθαριότητας 

Πέντε (5) θέσεις με εισαγωγικό βαθμό Ε-Γ, εργατών κα¬ 
θαρισμού εσωτερικών χώρων. 

β) Κλάδος ΥΕ 14 Μαγείρων 

Έξι (6) θέσεις με εισαγωγικό βαθμό Ε-Γ, μαγείρων και 
βοηθών μαγείρων. Ως πρόσθετο προσόν ορίζεται η επαγ¬ 
γελματική εμπειρία. 

γ) Κλάδος ΥΕ 1 Κλητήρων - Θυρωρών - Γενικών καθη¬ 
κόντων 

Δύο (2) θέσεις με εισαγωγικό βαθμό Ε-Γ, γενικών καθη¬ 
κόντων. 

Προσόν διορισμού στις παραπάνω περιπτώσεις (α,β,γ) 
της κατηγορίας ΥΕ, στον εισαγωγικό βαθμό ορίζεται απο¬ 
λυτήριος τίτλος υποχρεωτικής εκπαίδευσης ( δηλαδή 
απολυτήριο τριταξίου γυμνασίου ή για αποφοίτους που 
έχουν αποφοιτήσει πριν από το 1980, απολυτήριο Δημο¬ 
τικού σχολείου, ή απολυτήριος τίτλος κατώτερης τεχνι¬ 
κής σχολήςτου Ν.Δ. 580/1970. 

Άρθρο 4 

Α. ΓΕΝΙΚΑ ΚΑΘΗΚΟΝΤΑ ΠΡΟΪΣΤΑΜΕΝΟΥ ΔΙΟΙΚΗΣΗΣ 

Ο προϊστάμενος της Διοίκησης προίσταται των τμημά¬ 
των και των γραφείων του Οργανισμού. 

- Παρακολουθεί την άσκηση των αρμοδιοτήτων και των 
καθηκόντων τους, σε όλες τις βαθμίδες τους, όπως αυτά 
ορίζονται από τις γενικές διατάξεις του Νόμου και τα όσα 
με λεπτομέρειες ορίζονται στον παρόντα Οργανισμό 
Εσωτερικής Υπηρεσίας. 

-Παρακολουθεί την ενδιαφέρουσα τον Δημοτικό Οργα¬ 
νισμό Κοινωνικής Μέριμνας, νομοθεσία και νομολογία γε¬ 
νικά και ενημερώνει τον Πρόεδρο και το Διοικητικό Συμ¬ 
βούλιο σχετικά. 

- Ενημερώνεται πάνω σε κάθε εισήγηση που γίνεται από 
όλα τα τμήματα και γραφεία στον Πρόεδρο και το Διοικη¬ 
τικό Συμβούλιο, ελέγχει όλα τα ενεργούμενα έγγραφά 
τους και μονογράφει όλα τα σχέδιά τους (όλα τα έγγρα- 
φατου Οργανισμού, μηδέ εξαιρουμένωντων καταστάσε¬ 
ων, συντάσσονται και μονογράφονται από τον καθ’ ύλην 
αρμόδιο υπάλληλο). 

- Εισηγείται στον Πρόεδρο την λήψη ενδεδειγμένων μέ¬ 
τρων με σκοπό τον συντονισμό των επί μέρους υπηρεσιών 
του Οργανισμού. 

- Συνεργάζεται με τις υπηρεσίες του Δήμου Πέταλού- 

δων, σε όσες περιπτώσεις αυτό επιβάλλεται, για την προ¬ 
ώθηση νομοθετημένων διαδικασιών, όπως π.χ. πρόγραμ¬ 
μα εκτελεστέων έργων, λογοδοσία κλπ και σε όσες θεω¬ 
ρείται αναγκαίο για την εύρυθμη λειτουργία του Οργανι¬ 
σμού γενικότερα. 

- Ασκεί τις από το Νόμο ή τις με εξουσιοδότηση ανατι¬ 
θέμενες σε αυτόν αρμοδιότητες. 

- Παρακολουθεί τις έρευνες, τις μελέτες και τα ειδικά 
σεμινάρια που γίνονται πάνω σε οργανωτικά θέματα, με 
σκοπό την αποδοτικότητα των υπηρεσιών του Οργανι¬ 
σμού και την παροχή μεγαλύτερης και σωστότερης προ¬ 
σφοράς στους Δημότες. 

- Επιμελείται την υλοποίηση των παρεχομένων νέων αρ¬ 
μοδιοτήτων στον Οργανισμό, παρέχοντας, σε πρώτο στά¬ 
διο, ουσιαστική βοήθεια και συμπαράσταση στις υπηρε¬ 
σίες του Οργανισμού, στις οποίες και ανατίθενται. 

- Κάτω από την παρούσα σύνθεση των υπηρεσιών και 
του προσωπικού του Οργανισμού, ως και τις ισχύουσες 
οικείες διατάξεις, καταρτίζει, σε δεύτερο βαθμό, τις εκ¬ 
θέσεις υπηρεσιακής ικανότηταςτου προσωπικού του Ορ¬ 
γανισμού. 

- Επιμελείταιτη διατήρηση ομαλών και αποδοτικών υπη¬ 
ρεσιακών σχέσεων ανάμεσα στον Οργανισμό και τις με 
αυτόν συναλλασσόμενες υπηρεσίες και Οργανισμούς. 

- Επισημαίνει τις τυχόν παρατηρούμενες ατέλειες στη 
λειτουργία των υπηρεσιώντου Οργανισμού και εισηγείται 
στον Πρόεδρο την επιβολή των, κατά τη γνώμη του, ανα¬ 
γκαίων μεταβολών και την έκδοση των απαραίτητων γρα¬ 
πτών οδηγιών. 

- Σε συνεργασία με τους αρμόδιους παράγοντες και φο¬ 
ρείς του Δήμου, μεθοδεύει και εισηγείται συστήματα ενη¬ 
μέρωσης των κατοίκων για θέματα σχετικά με το αντι-κεί- 
μενοτου Οργανισμού. 

- Είναι υπεύθυνος για την τάξη και την ευκοσμία που 
πρέπει να επικρατούν στους χώρους όπου οι υπηρεσίες 
του Οργανισμού ασκούντο καθήκοντάτους. 

Ασκεί κάθε άλλη αρμοδιότητα που πηγάζει από την γε¬ 
νικότερη αποστολή του, είτε αυτή δημιουργείται αυτοδι¬ 
καίως κατά την άσκηση των καθηκόντων της διεύθυνσης, 
είτε του ανατίθεται από τον Πρόεδρο. 

Β. ΓΕΝΙΚΑ ΚΑΘΗΚΟΝΤΑ ΠΡΟΪΣΤΑΜΕΝΩΝ ΤΜΗΜΑ¬ 
ΤΩΝ 

Κάθε τμήμα έχει την ευθύνη για τη νόμιμη, σωστή και 
αποδοτική λειτουργία των γραφείων που το συγκροτούν, 
κάτω από την ενιαία διεύθυνση του Προϊσταμένου του 
τμήματος καιμετις αρμοδιότητες που ορίζονται γιατο κά¬ 
θε ένα από αυτά. 

Ειδικότερα οι προϊστάμενοι: 

- Εισηγούνται ιεραρχικά τα θέματα της αρμοδιότητάς 
τους. 

- Έχουν την ευθύνη για τον έλεγχο και την θεώρηση 
όλων των εγγράφων των γραφείων της δικαιοδοσίας 
τους. 

- Έχουντη φροντίδα και την ευθύνη για τη νόμιμη, έγκαι¬ 
ρη και σωστή διεκπεραίωση των υποθέσεων της αρμο¬ 
διότητάς τους. Για το σκοπό αυτό συνεργάζονται, βοη¬ 
θούν, συντονίζουν και κατευθύνουν τους υπαλλήλους 
που υπηρετούν μαζί τους, για τη θεμελίωσητων συναφών 
προς τις αρμοδιότητές τους, ενεργειών της διοίκησης 
του Οργανισμού, σε σωστή και νόμιμη βάση, εξυπηρε¬ 


τούσα κατά κύριο λόγο, τα συμφέροντα του Οργανισμού 
και των Δημοτών. 

- Οι προϊστάμενοι των τμημάτων συζητάνε και ανάλογα 
συμφωνούν ή όχι, τροποποιώντας τις υπηρεσιακές ειση¬ 
γήσεις των υπαλλήλων της δικαιοδοσίας τους, με ενυπό¬ 
γραφη πάντοτε σημείωσή τους στο σχέδιο των εγγρά¬ 
φων, με παράλληλη υποχρέωση, σε μια τέτοια περίπτω¬ 
ση, έγκαιρης και αιτιολογημένης ενημέρωσης του 
Προέδρου. 

- Μεριμνούν για τις τοιχοκολλήσεις των ανακοινώσεων 
και για την κοινοποίηση των διακηρύξεων που εμπίπτουν 
στην αρμοδιότητά τους, είτε αυτές προέρχονται από τον 
Οργανισμό, είτε αποτελούν παραγγελία ή παράκληση 
διαφόρων άλλων Αρχών. 

- Μεριμνούν και εποπτεύουν τη γρήγορη και σωστή εξυ¬ 
πηρέτηση των πολιτών ή εκείνων που με κάποια υπεύθυ¬ 
νη ιδιότητα συναλλάσσονται με τον Οργανισμό για λογα¬ 
ριασμό της υπηρεσίας που εκπροσωπούν και επιλαμβά¬ 
νονται δισεπίλυτων θεμάτων, παίρνοντας πρωτοβουλία 
για την υπέρ του πολίτη, νόμιμη , επίλυσή τους. 

- Καταρτίζουν σε πρώτο βαθμό τις εκθέσεις υπηρεσια¬ 
κής ικανότηταςτου προσωπικού που υπάγεται διοικητικά 
στο τμήματους. 

- Εισηγούνται ιεραρχικά τη λήψη μέτρων για την εύρυθ¬ 
μη λειτουργία της υπηρεσίας τους. 

- Παραλαμβάνουν την αλληλογραφία που ανάγεται 
στην αρμοδιότητά τους και την διανέμουν με ειδικό βιβλίο 
παράδοσης και παραλαβής στους υπ’ αυτούς υπαλλή¬ 
λους. 

- Συγκεντρώνουν στοιχεία δραστηριότητας και προό¬ 
δου των λειτουργιών της υπηρεσίας τους, συντάσσουν 
καιτηρούν εποπτικούς πίνακες, τηρούν στατιστικά και άλ¬ 
λα χρήσιμα στοιχεία για τη σύνταξη προγραμμάτων στα 
αντικείμενα της αρμοδιότητάς τους. 

- Προμηθεύουντα γραφεία της δικαιοδοσίας τους μετά 
απαραίτητα βοηθήματα ώστε να διευκολυνθεί το έργο 
τους. 

Γ. ΓΕΝΙΚΑ ΚΑΘΗΚΟΝΤΑ ΠΡΟΪΣΤΑΜΕΝΩΝ ΓΡΑΦΕΙΩΝ 

Είναι επικεφαλής των σε αυτά υπηρετούντων υπαλλή¬ 
λων και ασκούν παράλληλες αρμοδιότητες προς τις ανα- 
φερόμενες στην παράγραφο Β του παρόντος σε σχέση με 
τις επιμέρους αρμοδιότητες που ορίζονται για το κάθε 
ένα από αυτά. 

Δ. ΓΕΝΙΚΑ ΚΑΘΗΚΟΝΤΑ ΛΟΙΠΟΥ ΠΡΟΣΩΠΙΚΟΥ 

- Στα πλαίσια των αρμοδιοτήτων της υπηρεσιακής μο¬ 
νάδας που είναι τοποθετημένο το προσωπικό, ανεξάρτη¬ 
τα απάτην εργασιακή του σχέση, εκτελείτην εργασία που 
του έχει ανατεθεί με προσοχή, επιμέλεια και ευσυνειδη¬ 
σία, κάτω από τις οδηγίες και κατευθύνσεις των προϊστα¬ 
μένων του, σύμφωνα με τους Νόμους, τους κανονισμούς 
και τις οδηγίες των αρμοδίων αρχών. 

- Ειδικότερα εκείνοι που χειρίζονται ή χρησιμοποιούν 
μηχανήματα ή οχήματα, εργαλεία, διάφορες συσκευές 
κλπ, είναι υπεύθυνοι για κάθε αδικαιολόγητη φθορά, α¬ 
πώλεια, καταστροφή ή βλάβη εις βάρος τρίτων, κυρίως 
όταν αυτή οφείλεται σε αμέλεια ή κακή χρήση. 

- Οι συντάκτες των εγγράφων, αποφάσεων, μελετών και 
αλληλογραφίας γενικά τα μονογράφουν και είναι απο¬ 
κλειστικά υπεύθυνοι για την ακρίβεια των πραγματικών 

περιστατικών και στοιχείων που αναγράφονται σε αυτά 
και προκύπτουν από τα τηρούμενα βιβλία ή άλλα παρα¬ 
στατικά της υπηρεσίας. 

- Αναφέρουν στον άμεσο προϊστάμενό τους προφορικά 
ή γραπτά για τις υποθέσεις που εκκρεμούν και δεν μπο¬ 
ρούν να επιλυθούν ή έστω να προωθηθούν γρήγορα ή μέ¬ 
σα στις προθεσμίες που έχουν ταχθεί. 

Άρθρο 5 

ΑΡΜΟΔΙΟΤΗΤΕΣ ΥΠΗΡΕΣΙΑΚΩΝ ΜΟΝΑΔΩΝ 

1. ΔΙΟΙΚΗΣΗ 

- Έχει τη γενική εποπτείατου Οργανισμού. 

- Προΐσταται όλων των υπηρεσιακών μονάδων του Ορ¬ 
γανισμού. 

- Αναφέρεται στον Πρόεδρο και το Διοικητικό Συμβού¬ 
λιο. 

- Έχει γενικά την ευθύνη για την σωστή και καλή λει¬ 
τουργία του Οργανισμού. 

α) Γραμματεία 

- Διαθέτει γενικές γνώσεις σχετικά με τη λειτουργία του 
Οργανισμού και τις διατάξεις που τον διέπουν. 

- Διεξάγει κάθε υπηρεσία που αναθέτει ο Πρόεδρος σε 
αυτήν την υπηρεσιακή μονάδα και η οποία δεν ανήκει 
στην αρμοδιότητα άλλων υπηρεσιών του Οργανισμού. 

- Ενεργεί σε όλες τις φάσεις, την προσωπική αλληλο¬ 
γραφία του Προέδρου και του Οργανισμού. Εφαρμόζειτο 
πρόγραμμα των ημερών και των ωρών που ο Πρόεδρος 
δέχεται διάφορες επιτροπές και τους Δημότες. 

- Διακινεί τα διάφορα έγγραφα και τους υπηρεσιακούς 
φακέλους ανάμεσα στα γραφεία και τον Πρόεδρο για 
υπογραφή. 

- Παρέχει την γραμματειακή στήριξη του Διοικητικού 
Συμβουλίου του Οργανισμού και τηρεί τα οριζόμενα από 
το Νόμο, σχετικά βιβλία και έγγραφα. 

- Τηρεί αρχείο εγγράφων και ιστορικών στοιχείων του 
Οργανισμού, σύμφωνα με εγκεκριμένο σχέδιο τήρησης 
αρχείου εγγράφων. 

- Παρέχει υπηρεσίες τηλεφωνικής και τηλεομοιοτυπι- 
κής εξυπηρέτησης του Οργανισμού. 

- Φροντίζει γενικότερα για την άμεση, κατά το δυνατόν, 
εξυπηρέτηση των πολιτών που επισκέπτονται τον Οργα¬ 
νισμό για να διεκπεραιώσουν υπόθεσή τους. 

- Παρέχει γραμματειακή στήριξη στις υπόλοιπες υπη¬ 
ρεσίες του Οργανισμού. 

- Παρέχει υπηρεσίες πρωτοκόλλησης - διεκπεραίωσης 
και αρχείου σύμφωνα με τις κείμενες διατάξεις. 

- Παραλαμβάνει την αλληλογραφία του Οργανισμού, 
την αποσφραγίζει, σημειώνειτο αρμόδιο τμήμα στο οποίο 
πρέπει να παραδοθεί με την ημερομηνία εισόδου της 
στον Οργανισμό. 

- Παρακολουθεί τον ημερήσιο και περιοδικό τύπο (Αθη¬ 
ναϊκό και τοπικό) και επιμελείται, εφ’ όσον υπάρχει ανά¬ 
γκη, τη δημοσίευση ανάλογων απαντήσεων, συνεργαζό- 
μενη με τις αρμόδιες υπηρεσίες και τον Πρόεδρο. 

- Ενημερώνει τους Δημότες για την αποστολή του Ορ¬ 
γανισμού, προβάλλειτις δραστηριότητές του και φροντί¬ 
ζει για την δημιουργία ενδιαφέροντος των Δημοτών με 
σκοπό τη συνεργασία τους μαζί του. 

- Επιμελείται τη σύνταξη και έκδοση ενημερωτικών 
εντύπων, οργανώνει συνεντεύξεις τύπου και ενεργεί την 


ανακοίνωση ειδήσεων και πληροφοριών που ενδιαφέ¬ 
ρουν τον Οργανισμό με άλατα μέσα ενημέρωσης. 

- Τηρεί βιβλίο επισήμων προσώπων, όπως αυτά καθορί¬ 
ζονται με κανονιστική πράξητου Διοικητικού Συμβουλίου, 
στο οποίο περιλαμβάνονται οι διευθύνσεις κατοικίας ή 
έδρας της Αρχής ή της υπηρεσίας που εκπροσωπούν και 
την ιδιότητά τους. 

- Εισηγείται τις απαιτούμενες διαδικασίες για την απο¬ 
νομή τιμητικών διακρίσεων, ενημερώνοντας για το σκοπό 
αυτό το τηρούμενο ειδικό βιβλίο. 

- Συντάσσει τις εγκυκλίους του Προέδρου. 

- Έχει την ευθύνη της εγκατάστασης των υπηρεσιών 
στο κατάστημα του Οργανισμού. 

- Ενεργεί τις διαδικασίες για τις προσλήψεις όλου του 
προσωπικού του Οργανισμού. 

- Τηρεί ενημερωμένους ατομικούς φακέλους για όλο το 
προσωπικό καθώς και για τους συνταξιούχους. 

- Εισηγείται ιεραρχικά τις τροποποιήσεις του Οργανι¬ 
σμού Εσωτερικής Υπηρεσίας. 

- Ενεργεί τις διαδικασίες για τις προσλήψεις του προ¬ 
σωπικού του Οργανισμού. 

- Τηρεί διαρκώς ενημερωμένο πίνακα που εμφανίζει την 
οργανωτική διάρθρωσητων υπηρεσιώντου Οργανισμού. 

- Ενεργεί όλες τις απαραίτητες διαδικασίες για τις με¬ 
ταβολές της υπηρεσιακής κατάστασης του προσωπικού 
(αλλαγή κλιμακίων, βαθμού, χρονοεπιδόματος, συνταξιο- 
δοτήσεων, κλπ). 

- Μεριμνά για την έγκαιρη και τακτική πληρωμή των κά¬ 
θε είδους αποδοχών του προσωπικού. 

- Επιμελείται κάθε τι που ανάγεται στη σύνταξη των εκ¬ 
θέσεων υπηρεσιακής ικανότητας του προσωπικού του 
Οργανισμού. 

- Τηρεί τις διαδικασίες που προβλέπονται από το Νόμο 
για τις άδειες του προσωπικού. 

- Καταρτίζει τα προγράμματα που αφορούν τη μηχα¬ 
νοργάνωση του Οργανισμού. 

- Έχει την ευθύνη για τη σωστή λειτουργία των εγκατε¬ 
στημένων υπολογιστών του Οργανισμού. 

2. ΚΟΙΝΩΝΙΚΟ ΤΜΗΜΑ 

α) Γ ραφείο παιδικής και βρεφικής ηλικίας. 

- Είναι υπεύθυνο για την ομαλή λειτουργία των βρεφο¬ 
νηπιακών, παιδικών σταθμών και κέντρων δημιουργικής 
απασχόλησης που βρίσκονται στα όρια του Δήμου Πετα¬ 
λούδων. 

- Καταγράφει τις ανάγκες υποδομών που είναι στην αρ- 
μοδιότητά του και εισηγείται την ίδρυση και λειτουργία 
δομών προς ικανοποίησή τους. 

- Εισηγείται τρόπους βελτίωσης των παρεχόμενων υπη¬ 
ρεσιών των παραπάνω μονάδων. 

- Μεριμνά για την, επιστημονικά τεκμηριωμένη, ψυχο¬ 
σωματική ανάπτυξη και εκπαίδευση των παιδιών που φι¬ 
λοξενούνται στις παραπάνω αναφερόμενες μονάδες. 

- Παρέχει ειδικές υπηρεσίες σε παιδιά με ειδικές ανά¬ 
γκες. 

- Είναι υπεύθυνο για την προμήθεια και παρασκευή φα¬ 
γητού για τα φιλοξενούμενα παιδιά. 

- Είναι σε άμεση επαφή με τους γονείς παρέχοντας επι¬ 
στημονική γνώση και βοήθεια όπου χρειάζεται. 

- Σε συνεργασία με την αρμόδια υπηρεσία του Οργανι¬ 
σμού προτείνει και υλοποιεί προγράμματα ευαισθητοποί- 

ησης των Δημοτών σε θέματα σχετικά με την παιδική ηλι¬ 
κία. 

- Φροντίζει για την τήρηση άριστων συνθηκών υγιεινής 
στους χώρους των βρεφονηπιακών, παιδικών σταθμών 
και κέντρων δημιουργικής απασχόλησης. 

- Έχειτην εποπτεία των παιδικών χαρών και παιδότοπων 
του Δήμου και φροντίζει, αναφερόμενο στην Τεχνική Υπη¬ 
ρεσία του εποπτεύοντος Δήμου, για την ασφαλή λειτουρ¬ 
γία τους. 

β) Γραφείο Ισότητας των δύο φύλων, μειονοτήτων, ατό¬ 
μων με ειδικές ανάγκες και κοινωνικά αποκλεισμένων. 

- Κατέχει το νομοθετικό πλαίσιο που κατοχυρώνει την 
ισότητα μεταξύ των δύο φύλων και εισηγείται την εφαρ¬ 
μογή του όπου διαπιστώνει ότι δεν εφαρμόζεται. 

- Είναι σε συνεχή επαφή με τα θεσμοθετημένα αρμόδια 
Κρατικά όργανα και φορείς Περιφερειακό Κέντρο Ισότη¬ 
τας κλπ), ώστε να διατηρεί υψηλό επίπεδο σχετικής ε-νη- 
μέρωσης. 

- Σε συνεργασία με το αρμόδιο τμήμα του Οργανισμού 
εισηγείται και υλοποιεί προγράμματα ευαισθητοποίησης 
του πληθυσμού, σε θέματα σχετικά με την αρμοδιότητά 
του. 

- Σε συνεργασία με το αρμόδιο γραφείο του Οργανι¬ 
σμού καταγράφει δημιουργώντας δυναμική βάση δεδο¬ 
μένων τους μειονοτικούς πληθυσμούς, οικονομικούς 
πρόσφυγες, άτομα με ειδικές ανάγκες και γενικά το κοι¬ 
νωνικά αποκλεισμένο τμήμα του πληθυσμού στο Δήμο 
Πεταλούδων. 

-Εισηγείταιτρόπους και δράσεις άρσηςτου Κοινωνικού 
αποκλεισμού. 

- Καταγράφειτα κοινωνικάπροβλήματατου πληθυσμού 
του Δήμου (εγκληματικότητα, αλκοολισμός, χρήση εξαρ- 
τησιογόνων ουσιών κλπ.) και παρακολουθεί την εξέλιξή 
τους ενημερώνοντας τον Πρόεδρο και το Διοικητικό Συμ¬ 
βούλιο του Οργανισμού σχετικά. 

γ) Γ ραφείο Οικογένειας 

- Παρέχει συμβουλευτικές υπηρεσίες σε όσες οικογέ¬ 
νειες τις χρειάζονται, δημιουργώντας το θεσμό του Οικο¬ 
γενειακού Συμβούλου. 

- Σε συνεργασία με το αρμόδιο γραφείο του Οργανι¬ 
σμού καταγράφει τις οικογένειες με ιδιαιτερότητες (μο- 
νογονεϊκές, μικτές κλπ), δημιουργώντας δυναμική βάση 
δεδομένων, με σκοπό την επίλυση των ιδιαίτερων προ¬ 
βλημάτων τους. 

- Σε συνεργασία με την αρμόδια υπηρεσία του Οργανι¬ 
σμού εισηγείται και υλοποιεί προγράμματα ενδυνάμωσης 
του οικογενειακού θεσμού. 

- Παρακολουθεί, συγκεντρώνοντας στατιστικά στοι¬ 
χεία, την δημογραφική εξέλιξη του Δήμου. 

δ) Γ ραφείο 3ης ηλικίας 

- Εισηγείται την δημιουργία Κέντρων Ανοιχτής Προστα¬ 
σίας Ηλικιωμένων έχοντας καταγράψει τις ανάγκες. 

- Μεριμνά για τη σωστή λειτουργία των Κ.Α.Π.Η. 

- Παρέχει υποστηρικτικές υπηρεσίες στα άτομα 3ης ηλι¬ 
κίας του Δήμου (ψυχολογική στήριξη, δημιουργική απα¬ 
σχόληση, διασκέδαση κλπ). 

ε) Γ ραφείο ανάπτυξης ανθρώπινου δυναμικού 

- Καταγράφει την ανεργία στον πληθυσμό του Δήμου 
και είναι σε συνεχή επαφή μετά αρμόδια θεσμοθετημένα 
κρατικά όργανα, προκειμένου να έχει την απαραίτητη 
ενημέρωση για να εισηγείται προτάσεις μείωσής της. 


- Εισηγείται εφαρμογή προγραμμάτων επιμόρφωσης 
για μακροχρόνια ανέργους και δια βίου επιμόρφωσης για 
όλους τους επαγγελματίες. 

- Εισηγείται εφαρμογή προγραμμάτων επαγγελματικού 
προσανατολισμού για τους νέους του Δήμου. 

- Εισηγείται εφαρμογή προγραμμάτων πολιτιστικών 
ανταλλαγών ή αμοιβαίας φιλοξενίας με νέους άλλων κρα¬ 
τών, σε συνεργασία με το τμήμα προγραμματισμού του 
Οργανισμού. 

- Σε συνεργασία με το αρμόδιο τμήμα του Οργανισμού 
εισηγείται και υλοποιεί προγράμματα ευαισθητοποίησης 
του πληθυσμού, σε θέματα σχετικά με την αρμοδιότητά 
του. 

- Εισηγείται εφαρμογή προγραμμάτων επιμόρφωσης 
για μακροχρόνια ανέργους και δια βίου επιμόρφωσης για 
όλους τους επαγγελματίες. 

3. ΤΜΗΜΑ ΥΓΕΙΑΣ -ΠΡΟΝΟΙΑΣ 

α) Γ ραφείο Α’ βάθμιας φροντίδας Υγείας 

- Διοργανώνει εκδηλώσεις με σκοπό την ενημέρωση 
των πολιτών σε Ιατρικά θέματα ή στις Πρώτες βοήθειες. 

- Ελέγχει και συντάσσει εκθέσεις, προς τον Πρόεδρο 
του Οργανισμού, για την κατάσταση και λειτουργία των 
αγροτικών ιατρείων του Δήμου. 

- Σε συνεργασία με το τμήμα προγραμματισμού (γρα¬ 
φείο Πολιτικού Σχεδιασμού Εκτάκτων Αναγκών) οργανώ¬ 
νει και εκπαιδεύει ομάδες εθελοντών πολιτών στις πρώ¬ 
τες βοήθειες. 

- Μετά τη λήψη σχετικής απόφασης στελεχώνει κινητό 
συνεργείο παροχής Α’ βάθμιας φροντίδας Υγείας. 

- Γενικά είναι υπεύθυνο για την ενημέρωση του Προέ¬ 
δρου και του Διοικητικού Συμβουλίου για θέματα που 
αφορούν την παροχή Α’ βάθμιας φροντίδας Υγείας κα¬ 
θώς και για την υποβολή σχετικών προτάσεων. 

β) Γ ραφείο στήριξης αναξιοπαθούντων 

- Εντοπίζει τους αναξιοπαθούντες Δημότες και εισηγεί- 
ται στον Πρόεδρο και το Διοικητικό Συμβούλιο την παρο¬ 
χή βοήθειας. 

- Εξετάζει όλες τις δυνατότητες εφ’ άπαξ επίλυσης των 
προβλημάτων των αναξιοπαθούντων με το να ενημερώ¬ 
νεται διαρκώς για τις κοινωνικές πολιτικές που εφαρμό¬ 
ζονται από την Πολιτεία μέσω της Περιφερειακής ή της 
Νομαρχιακής Αυτοδιοίκησης. 

- Παρέχει υποστηρικτικές υπηρεσίες όπου κρίνεται 
απαραίτητο. 

4. ΤΜΗΜΑ ΟΙΚΟΝΟΜΙΚΩΝ ΚΑΙ ΠΡΟΜΗΘΕΙΩΝ 

- Καταρτίζει από κοινού με τον Πρόεδρο και σε συνερ¬ 
γασία με τις υπόλοιπες υπηρεσίες του Οργανισμού το 
σχέδιο προϋπολογισμού κάθε έτους. 

- Συντάσσει τον απολογισμό κατ’ έτος. 

- Παρακολουθεί γενικά την πορεία εκτέλεσης του προ¬ 
ϋπολογισμού. 

- Συγκεντρώνει στατιστικά στοιχεία χρήσιμα για τις προ¬ 
βλέψεις του προϋπολογισμού. 

- Ασκεί τις αρμοδιότητες της διάταξης του άρθρου 23 
παρ. 2 του από 17.5/15.6.1959 Β.Δ. «περί οικονομικής δι¬ 
οίκησης και λογιστικού των Δήμων και Κοινοτήτων», με 
όλες τις προκύπτουσες από αυτές ευθύνες. 

- Μεριμνά για τη ψήφιση των μαζικών πιστώσεων του 
προϋπολογισμού, συντάσσοντας ενυπόγραφα τις περί 
αυτών εισηγήσεις του Προέδρου προς το Διοικητικό Συμ¬ 
βούλιο. 

- Καταρτίζει τους όρους διακήρυξης για την εκμίσθωση 
ή εκποίηση ακινήτων πραγμάτωντου Οργανισμού, επιμε¬ 
λείται τις σχετικές για την έγκρισή τους διαδικασίες και τη 
βεβαίωση των μισθωμάτων. Επιπλέον δε, παρακολουθεί 
την πιστή εφαρμογή των οικείων συμβάσεων. 

- Ενεργεί ότι είναι αναγκαίο για τη διαφύλαξη της ακί¬ 
νητης περιουσίας του Οργανισμού. 

- Είναι υπεύθυνο για την εφαρμογή και λειτουργία του 
διπλογραφικού συστήματος οικονομικής διαχείρισης. 

- Παρέχει τα αναγκαία λογιστικά στοιχεία σε όλες τις 
υπηρεσίες του Οργανισμού και του Δήμου, προκειμένου 
να χρησιμοποιηθούν σε εισηγήσεις για τη ψήφιση ανάλο¬ 
γων πιστώσεων. 

- Μελετά κάθε θέμα που σχετίζεται με την ανάπτυξη και 
τη βελτίωση των εσόδωντου Οργανισμού. 

- Παρακολουθεί και ενεργεί για την έγκαιρη απόδοση 
στον Οργανισμό των εισφορών και οικονομικών ενισχύ¬ 
σεων από οποιαδήποτε πηγή παροχών. 

- Παρέχει στοιχεία για τη σύνταξη του ετήσιου προϋπο¬ 
λογισμού του Οργανισμού, καθώς και των αναμορφώσε¬ 
ων αυτού κατά τη διάρκεια του έτους. 

- Επιμελείται τη σύνταξη κτηματολογίου του Οργανι¬ 
σμού και την ενημέρωσή του. 

- Καταρτίζει τους όρους διακήρυξης για την εκμίσθωση 
ή εκποίηση ακινήτων πραγμάτωντου Οργανισμού, επιμε¬ 
λείται τις σχετικές με την έγκρισή τους διαδικασίες και τη 
βεβαίωση των μισθωμάτων. Επιπλέον παρακολουθεί την 
πιστή εφαρμογή των οικείων συμβάσεων. 

- Εισηγείται στον Πρόεδρο συμφέρουσες περιπτώσεις 
για την αγορά ακινήτων με σκοπό την αύξηση της ακίνη¬ 
της περιουσίας του Οργανισμού. 

- Αναφέρει αμέσως στον Πρόεδρο κάθε πράξη παρα¬ 
βίασης των δικαιωμάτων του Οργανισμού (νομή, κατοχή, 
ρύπανση κλπ) επίτων ακινήτωντου και παρακολουθεί την 
έκβαση των κινουμένων από αυτόν διοικητικών ή δικαστι¬ 
κών μέτρων. 

- Διεκπεραιώνει κάθε εργασία για την ολοκλήρωση της 
απόκτησης κληροδοσιών και δωρεών. 

- Συνεργάζεται, για την άσκηση των αρμοδιοτήτων του 
άρθρου 263 του Δημοτικού και Κοινοτικού Κώδικα, με τη 
Νομική Υπηρεσία του εποπτεύοντος Δήμου. 

- Ενεργεί σύμφωνα με τις διατάξεις του Δ.Κ.Κ. και του 
περί οικονομικής διοίκησης και λογιστικού των Δήμων και 
Κοινοτήτων Διατάγματος, εκκαθάριση των δαπανών του 
Οργανισμού. 

- Τηρεί βιβλίο παράδοσης των χρηματικών ενταλμάτων 
στους δικαιούχους ή στους με εξουσιοδότηση εντελλο- 
μένους την εξόφλησή τους. 

- Ενεργεί για την απόδοση λογαριασμού από τον Πρόε¬ 
δρο στο Διοικητικό Συμβούλιο, των δαπανών για τα χωρίς 
δημοπρασία εκτελούμενα έργα ή προμήθειες κλπ., μέσα 
στις προθεσμίες που ορίζει ο Νόμος, συνεργαζόμενο 
προς τούτο με όλες τις υπηρεσίες του Οργανισμού. 

- Ελέγχει την νομιμότητα και πληρότητα των παραστα¬ 
τικών στοιχείων γενικά κάθε δαπάνης καθώς και την 
ύπαρξη ανάλογης πίστωσης στον προϋπολογισμό και εκ¬ 
δίδει χρηματικά εντάλματα πληρωμής, τα οποία μετά από 


την υπογραφή τους από τα κατά Νόμο αρμόδια όργανα, 
προωθεί για εξόφλησή τους. 

- Εκδίδει τις οίκοθεν εντολές για την τακτοποίηση των 
χρηματικών ενταλμάτων από επιστροφές αχρεωστήτως 
καταβληθέντων. 

- Παρακολουθεί και ενημερώνει τα στοιχεία των τοκο¬ 
χρεωλυτικών δανείων του Οργανισμού και ενεργεί για την 
έγκαιρη εκπλήρωση των συναφών υποχρεώσεώντου. 

- Αναφέρει αμέσως στον Πρόεδρο κάθε περίπτωση που 
θα υποπέσει τυχόν στην αντίληψή του και από την οποία 
πιθανόν να βλάπτονται τα συμφέροντα του Οργανισμού. 

- Τα χρηματικά εντάλματα φέρουν στο στέλεχος την μο¬ 
νογραφή του εκδίδοντος αυτά υπαλλήλου, με την έννοια 
της ορθής σε αυτά μεταφοράς των εντελλομένων πο¬ 
σών. 

- Τα στελέχη του εντάλματος παραμένουν όπως έχουν 
στο σώμα αυτού και αποτελούν συρραμμένα τεύχη, τα 
οποία αρχειοθετούνται κάθε χρόνο κατά αύξοντα αριθ¬ 
μό. 

- Επιμελείται και ενεργεί όλες τις διαδικασίες για την πα¬ 
ραγγελία των προμηθειών και την έγκαιρη παραλαβή των 
κάθε είδους προμηθευομένων υλικών και ειδών. 

- Είναι υπεύθυνο για την ασφαλή φύλαξη και καλή συ¬ 
ντήρηση του αποθηκευμένου υλικού και την ακρίβεια του 
υπολοίπου όπως αυτό προκύπτει, σε κάθε στιγμή, από το 
βιβλίο υλικού που τηρείται. 

- Εισηγείται την εκποίηση του, για διάφορους λόγους, 
μη χρήσιμου υλικού ή την καταστροφή αυτού λόγω πα- 
λαιότητας και ενεργεί για την τήρηση της απαραίτητης, 
για αυτό, διαδικασίας. 

- Ενεργεί τα νόμιμα για τη βεβαίωση του αντιτίμου κάθε 
ζημιάς που προκύπτει λόγω απώλειας ειδών ή υλικών γε¬ 
νικά σε βάρος αυτού που έχει την ευθύνη. 

- Επιμελείται τον εφοδιασμό των υπηρεσιών με τα ανα¬ 
γκαία για τη λειτουργία τους είδη. 

- Παρακολουθεί τις τιμές των ειδών που διαχειρίζεται 
και ενημερώνει τον Π ρόεδρο και τις επιτροπές προμηθει¬ 
ών σχετικά με αυτές. 

- Τηρεί στατιστικούς πίνακες για τα προμηθευόμενα εί¬ 
δη, κάθε χρόνο, με άλατα στοιχεία που διευκολύνουν τον 
έλεγχο των προμηθειών και την καλύτερη οργάνωσή 
τους. 

- Αξιολογεί τα στατιστικά στοιχεία κατανάλωσης των 
διαφόρων ειδών σε σχέση με το βαθμό απορρόφησής 
τους. 

- Τηρεί ειδικό αρχείο προϋπολογισμών και απολογι- 
σμώντου Δήμου με όλες τις συναφείς εγκριτικές και τρο- 
ποποιητικές αποφάσεις. 

- Παρακολουθεί την πορεία εκτέλεσης του προϋπολογι¬ 
σμού και εισηγείται αναμορφώσεις του. 

- Συγκεντρώνει και καταχωρεί στα οικεία λογιστικά βι¬ 
βλία τα αποτελέσματα από την εκτέλεση του σκέλους 
των εξόδων του προϋπολογισμού. 

- Ελέγχει και ταξινομεί τα αποστελλόμενα στον Οργανι¬ 
σμό απολογιστικά στοιχεία, συμπληρώνει αυτά και τα 
ετοιμάζει για τον τελικό τους έλεγχο από την Εκτελεστική 
Επιτροπή και το Διοικητικό Συμβούλιο. 

- Ενεργεί την διαδικασία μισθοδοσίας του προσωπικού 
του Οργανισμού σύμφωνα μετά από το Νόμο προβλεπό- 
μενα. 

- Μεριμνά για την παρακράτηση των κρατήσεων υπέρ 
τρίτων. 

- Συντάσσει και υποβάλλει στην οικονομική εφορία στο 
τέλος κάθε χρόνου την οριστική δήλωση Φ.Μ.Υ. 

- Συνεργάζεται με τα διάφορα επικουρικά και ασφαλι¬ 
στικά ταμεία, σε ότι αφοράτα αντίστοιχα με αυτά θέματα, 
των εργαζομένων, παρακολουθώντας ανελλιπώς την 
σχετική νομοθεσία. 

- Εκτελεί κάθε άλλη εργασία που ανάγεται στις πληρω¬ 
μές του Οργανισμού. 

- Για την διεκπεραίωση όλων των πιο πάνω εργασιών 
ανατίθενται από την Διεύθυνση του Οργανισμού οι, από 
το λογιστικό προβλεπόμενες ελεγκτικές ή άλλες αρμο¬ 
διότητες σε υπαλλήλους του τμήματος. 

6. ΤΜΗΜΑ ΠΡΟΓΡΑΜΜΑΤΙΣΜΟΥ 
α) Γ ραφείο έρευνας, τεκμηρίωσης και υλοποίησης προ¬ 
γραμμάτων 

- Καταγράφει τα μηνύματα των καιρών, ως προς τις κοι¬ 
νωνικές, επιστημονικές, οικονομικές και οργανωτικές εξελί¬ 
ξεις κυρίως σε ότι ανάγεται σε επίπεδο Τοπικής Κοινωνίας. 

- Μεθοδεύει την πραγμάτωση των σκέψεων και στόχων 
της διοίκησης του Οργανισμού, μέσα από ανάλογα προ¬ 
γράμματα τα οποία και συντάσσει. 

- Συμβουλεύει τη διοίκηση σε θέματα οργάνωσης γενι¬ 
κά και υποδεικνύει σε αυτήντρόπους εφαρμογής των από 
την Πολιτεία ή τον οικείο Δήμο, θεσπιζόμενων νέων μέ¬ 
τρων, μεθόδων και αναπτυξιακών ρυθμίσεων. 

- Είναι διαρκώς και πλήρως ενημερωμένο για τα προ¬ 
γράμματα και τις χρηματοδοτήσεις, για Κοινωνικούς φο¬ 
ρείς, από την Ευρωπαϊκή Ένωση και τους Εθνικούς πό¬ 
ρους (Επιχειρησιακά προγράμματα). 

- Ενεργεί τον, από κοινού με άλλους φορείς ή όχι, σχε¬ 
δίασμά και υλοποίηση προγραμμάτων προαγωγής υγεί¬ 
ας, άρσης της κοινωνικής απομόνωσης, ανισότητας ή οτι¬ 
δήποτε άλλου θα βοηθούσε στην αναβάθμιση των κοινω¬ 
νικών συνθηκών για τους κατοίκους του Δήμου. 

- Συνεργάζεται με τα υπόλοιπα τμήματα του Οργανι¬ 
σμού για την υλοποίηση των παραπάνω αναφερομένων 
προγραμμάτων. 

- Είναι το υπεύθυνο γραφείο του Οργανισμού για θέμα¬ 
τα σχετικά με το Διαδίκτυο. 

β) Γ ραφείο πολιτικού σχεδιασμού εκτάκτων αναγκών 

- Ασχολείται με την προετοιμασία του οργανισμού στην 
αντιμετώπιση εκτάκτων αναγκών σε συνεργασία με το 
αντίστοιχο γραφείο του οικείου Δήμου. Κατά τη διάρκεια 
κρίσεων στελεχώνεται από προσωπικό των άλλων τμημά¬ 
των του Οργανισμού με πρόταση του προϊσταμένου του 
τμήματος Προγραμματισμού. 

Άρθρο 6 

ΚΑΤΑΝΟΜΗ ΠΡΟΣΩΠΙΚΟΥ ΣΕ ΤΜΗΜΑΤΑ - ΓΡΑΦΕΙΑ 

1. ΤΜΗΜΑ ΔΙΟΙΚΗΣΗΣ: 

Κλάδος ΠΕΙ Διοικητικού Θέση 1 
α) Γραμματεία: 

Κλάδος ΤΕ2 Κοινωνικών Λειτουργών Θέση 1 
Κλάδος ΔΕΙ Διοικητικού Θέσεις 3 
Κλάδος ΔΕ29 Οδηγών Θέση 1 
Κλάδος ΥΕ1 Κλητήρων Θυρωρών Θέσεις 1 
Κλάδος ΥΕ16 Προσωπικού Καθαριότητας Θέση 1 
Σύνολο: 8 


2. ΚΟΙΝΩΝΙΚΟ ΤΜΗΜΑ: 

α) Γ ραφείο παιδικής και βρεφικής ηλικίας: 

Κλάδος ΠΕ15 Παιδοψυχολόγων Θέση 1 
Κλάδος ΠΕΙ 0 Νηπιαγωγών Θέσεις 4 
Κλάδος ΠΕΙ0 Διδασκάλων Θέσεις 2 
Κλάδος ΤΕ16 Βρεφονηπιοκόμων Θέσεις 4 
Κλάδος ΤΕ2 Κοινωνικών Λειτουργών Θέση 1 
Κλάδος ΥΕ 14 Μαγείρων και βοηθών μαγείρων Θέσεις 6 
Κλάδος ΥΕ16 Προσωπικού Καθαριότητας Θέσεις 4 
β) Γραφείο Ισότητας, μειονοτήτων, Α.Μ.Ε.Α. 

Κλάδος ΠΕΙ Κοινωνιολόγων Θέση 1 
Κλάδος ΤΕ2 Κοινωνικών Λειτουργών Θέση 1 
Κλάδος ΤΕ 10 Φυσιοθεραπευτών Θέση 1 
Κλάδος ΤΕ18 Εργοθεραπευτών Θέση 1 
γ) Γ ραφείο Οικογένειας. 

Κλάδος ΤΕ2 Κοινωνικών Λειτουργών Θέση 1 
δ) Γ ραφείο 3ης ηλικίας. 

Κλάδος ΤΕ2 Κοινωνικών Λειτουργών Θέση 1 
Κλάδος ΤΕ 10 Φυσιοθεραπευτών Θέση 1 
Κλάδος ΤΕ 18 Εργοθεραπευτών Θέση 1 
ε) Γ ραφείο ανάπτυξης ανθρώπινου δυναμικού 
Κλάδος ΠΕΙ Κοινωνιολόγων Θέση 1 
Κλάδος ΠΕΙ5 Ψυχολόγων Θέση 1 
Σύνολο:32 

3. ΤΜΗΜΑ ΥΓΕΙΑΣ - ΠΡΟΝΟΙΑΣ. 

α) Γ ραφείο α’ βάθμιας φροντίδας Υγείας. 

Κλάδος ΠΕΙ5 Ιατρών Θέση 1 
Κλάδος ΤΕ8 Νοσηλευτριών 3 
Κλάδος ΤΕ6 Επισκεπτριών 3 
Κλάδος ΔΕ7 Βοηθών Νοσοκόμων 2 
Κλάδος ΔΕ29 Οδηγών 1 
β) Γ ραφείο στήριξης αναξιοπαθούντων. 

Κλάδος ΔΕΙ Διοικητικού 1 
Σύνολο: 11 

4. ΤΜΗΜΑ ΟΙΚΟΝΟΜΙΚΩΝ ΠΡΟΜΗΘΕΙΩΝ. 

Κλάδος ΤΕ17 Διοικητικού Λογιστών Θέση 1 
Κλάδος ΔΕΙ Διοικητικών Θέση 1 
Σύνολο: 2 

5. ΤΜΗΜΑ ΠΡΟΓΡΑΜΜΑΤΙΣΜΟΥ. 

Κλάδος ΠΕΙ Κοινωνιολόγων Θέση 1 
Κλάδος ΔΕΙ Διοικητικού Θέση 1 
Κλάδος ΥΕ1 Κλητήρων-Θυρωρών 1 
Σύνολο: 3 

Γενικό σύνολο: 56 

Άρθρο 7 

ΤΕΛΙΚΕΣ ΔΙΑΤΑΞΕΙΣ 

1. Ο παρών Οργανισμός τελεί υπό την έγκριση του Δη¬ 
μοτικού Συμβουλίου του οικείου Δήμου (Δήμου Πεταλού¬ 
δων). 

2. Οι προκηρύξεις για πλήρωση θέσεων με διαγωνισμό 
γίνονται μέσω Α.Σ.Ε.Π. σύμφωνα με το Νόμο 2190/1994 
(όπως τροποποιήθηκε με το άρθρο 8 παρ. 10 και β' Ν. 
2225/1994 και με το άρθρο 2 παρ. 2 του Ν. 2527/1997). 

3. Οι θέσεις που ορίζονται με τον παρόντα Ο.Ε.Υ. για 
πλήρωση από τακτικό προσωπικό είναι δυνατόν να πλη¬ 
ρωθούν από προσωπικό με σύμβαση εργασίας ορισμέ¬ 
νου χρόνου ή και με σύμβαση έργου, μετά από σχετική 
απόφαση του προέδρου του Οργανισμού. 

Σε αυτή την περίπτωση δεν αλλάζουν τα απαιτούμενα 
τυπικά προσόντα διορισμού ανά θέση. 

4. Οι προηγούμενες αρμοδιότητες των επί μέρους υπη¬ 
ρεσιών και των προϊσταμένων τους θεωρούνται ως η γε¬ 
νική περιγραφή του ρόλου τους και αποτελούντο βασικό 
πλαίσιο λειτουργίας τους. Λεπτομερέστερες περιγραφές 
αρμοδιοτήτων μπορούν να γίνουν με τη σύνταξη κανονι¬ 
σμών ή εγκυκλίων λειτουργίας των διοικητικών μονάδων 
που θα επικυρώνονται από την αρμόδια αρχή: (Διεύθυνση 
Τοπικής Αυτοδιοίκησης και Διοίκησης, Τμήμα Τοπικής Αυ¬ 
τοδιοίκησης της Περιφέρειας Νοτίου Αιγαίου). 

5. Η κατανομή του προσωπικού στις επί μέρους οργανι¬ 
κές μονάδες γίνεται με απόφαση του Προέδρου, λαμβάνο- 
ντας υπόψη τις λειτουργικές ανάγκες των μονάδων, τα προ¬ 
σόντα, την πείρα και τις ειδικές γνώσεις των υπαλλήλων. 

6. Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβέρνησης, οπότε 
παύει να ισχύει κάθε προηγούμενη σχετική απόφαση. 

7. Η παρούσα διάρθρωση και κατανομή ειδικοτήτων 
ισχύει εφ’ όσον (όταν) οι βρεφονηπιακοί σταθμοί του Δή¬ 
μου Πεταλούδων περιέλθουν στην δικαιοδοσία του Δη¬ 
μοτικού Οργανισμού Κοινωνικής Μέριμνας. Σε κάθε άλλη 
περίπτωση καταργούνται οι εξής θέσεις: 

Α) Κλάδος ΠΕΙ0 Διδασκάλων θέση 1 

Β) Κλάδος ΠΕΙ0 Νηπιαγωγών θέσεις 3 

Γ) Κλάδος ΤΕ16 Βρεφονηπιοκόμων θέσεις 4 

Δ) Κλάδος ΥΕ14 Μαγείρων και βοηθών μαγείρων θέ¬ 
σεις 6 

Ε) Κλάδος ΥΕ16 Προσωπικού καθαριότητας θέσεις 4. 

8. Από τις διατάξεις της απόφασης αυτής προκύπτει δα¬ 
πάνη εις βάρος του προϋπολογισμού του Δ.Ο.Κ.ΜΕ. το 
ύψος της οποίας δεν μπορεί να προσδιοριστεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ρόδος, 1 Νοεμβρίου 2001 

Με εντολή Γ ενικού Γ ραμματέα Περιφέρειας 
Ο Διευθυντής 
ΡΙΖΟΣ ΡΙΖΟΠΟΥΛΟΣ 

-♦- 

Αριθ. 23799 (2) 

Έγκριση Αμοιβαίας Μετάθεσης Φαρμακείων. 

ΟΙ ΝΟΜΑΡΧΕΣ ΑΘΗΝΩΝ-ΠΕΙΡΑΙΩΣ 

Έχοντας υπόψη: 

-Τις διατάξειςτου Ν. 5607/32 αρθ. 14. 


- Τις διατάξεις του Ν. 3200/55 αρθ. 1 όπως συμπληρώ¬ 
θηκε με το αρθ. 8 του Ν.Δ. 3620/56. 

-Τις διατάξεις του Π.Δ. 30/96. 

- Την υπαρ. 2/94 γνωμοδότηση Νομικού Συμβουλίου 
Υπουργείου Υγείας. 

-Τις από 19.6.2001 και 20.6.2001 αιτήσεις για αμοιβαία 
μετάθεση φαρμακείωντωνφαρμακοποιών Μ. Χατζή & Ελ. 
Κολοκούρη αντίστοιχα στις οικείες Νομαρχίες. 

-Την υπαρ. 21/169ης Ολομ. 20.9.2001 απόφαση ΚΕΣΥ. 

-Το υπαρ. Οικ. 44554/12.11.2001 έγγραφο Υπουργείου 
Εσωτερικών, Δημόσιας Διοίκησης και Αποκέντρωσης, 
αποφασίζουμε: 

1. Εγκρίνουμε την αμοιβαία μετάθεση των φαρμακείων 
των φαρμακοποιών Μαρίας Χατζή & Ελένης Κολοκούρη, 
που λειτουργούν αντίστοιχα στην οδό Κόνωνος 70 του 
Δήμου Αθηναίων και στην οδό Αγχιάλου (Υπαπαντή) 232 
του Δήμου Πειραιώς. 

2. Η λειτουργία των φαρμακείων αυτών που μετατίθε¬ 
νται αμοιβαία, θα επιτραπεί με την έκδοση των σχετικών 
αποφάσεων των αντίστοιχων Δ/νσεων Υγείας των Νομαρ¬ 
χιών, μετά την κατά νόμον επιθεώρησή τους. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 15 Νοεμβρίου 2001 
Οι Νομάρχες 

Αθηνών Πειραιώς 

ΕΛΕΝΗ ΜΠΕΣΜΠΕΑ ΜΑΡΙΑΤΣΑΝΑΚΗ 

-♦- 

(3) 

Χορήγηση άδειας άσκησης επαγγέλματος Κοινωνικού 
Λειτουργού στην Βενετσάνου Μαρία του Βασιλείου. 

Ο ΝΟΜΑΡΧΗΣ ΚΟΡΙΝΘΙΑΣ 

Με την 13669/20.11.2001 απόφαση του Νομάρχη Κο¬ 
ρινθίας έχει χορηγηθεί, στην Βενετσάνου Μαρία του Βα¬ 
σιλείου, άδεια άσκησης επαγγέλματος Κοινωνικού Λει¬ 
τουργού. 

Ο Νομάρχης 
ΑΓΓΕΛΟΣ ΜΑΝΩΛΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







